Τροποποιημένη πρόταση απόφασης του Συμβουλίου για τη θέσπιση ειδικού προγράμματος έρευνας και τεχνολογικής ανάπτυξης για λογαριασμό της Ευρωπαϊκής Κοινότητας προς εκτέλεση αφενός με άμεσες ενέργειες (ΚΚΕρ) και, αφετέρου, μέσω δραστηριοτήτων που εγγράφονται στο πλαίσιο ανταγωνιστικής προσέγγισης και προορίζονται για την παροχή επιστημονικής και τεχνικής υποστήριξης στις κοινοτικές πολιτικές (1995-1998) (94/C 262/12) (Κείμενο που παρουσιάζει ενδιαφέρον για τον ΕΟΧ) COM(94) 243 τελικό - 94/0095(CNS)

(Υποβλήθηκε από την Επιτροπή, σύμφωνα με το άρθρο 189Α παράγραφος 2 της συνθήκης ΕΚ, στις 6 Ιουνίου 1994)

Η πρόταση απόφασης του Συμβουλίου για τη θέσπιση ειδικού προγράμματος έρευνας και τεχνολογικής ανάπτυξης για λογαριασμό της Ευρωπαϊκής Κοινότητας προς εκτέλεση

- αφενός με άμεσες ενέργειες (ΚΚΕρ) και

- αφετέρου μέσω δραστηριοτήτων που εγγράφονται στο πλαίσιο ανταγωνιστικής προσέγγισης και προορίζονται για την παροχή επιστημονικής και τεχνικής υποστήριξης στις κοινοτικές πολιτικές (1995-1998) [COM(94) 68 τελικό - 94/0095 (CNS) τροποποιείται ως εξής:

Αιτιολογική σκέψη 2α

(νέα)

εκτιμώντας ότι το παρόν πρόγραμμα πρέπει να αποτελέσει αντικείμενο απόφασης σύμμορφης με εκείνες που θα ληφθούν για τα άλλα ειδικά προγράμματα 7

Έκτη αιτιολογική σκέψη

ότι η απόφαση . . ./. . ./ΕΚ προβλέπει ότι το ανώτατο συνολικό ποσό για το πρόγραμμα-πλαίσιο θα επανεξεταστεί το αργότερο στις 30 Ιουνίου 1996 με προοπτική να επαυξηθεί 7 ότι, συνεπεία της επανεξέτασης αυτής, πιθανόν να αυξηθεί και το ποσό που κρίνεται αναγκαίο για την υλοποίηση του παρόντος προγράμματος με βάση κοινή αξιολόγηση/απόφαση του Συμβουλίου και του Ευρωπαϊκού Κοινοβουλίου 7

Δωδέκατη αιτιολογική σκέψη

ότι η Επιτροπή πρέπει να μεριμνήσει για τη συμπληρωματικότητα μεταξύ των ερευνητικών δραστηριοτήτων που θα διεξαχθούν αφενός στο πλαίσιο άμεσων και αφετέρου στο πλαίσιο έμμεσων ενεργειών 7

Αιτιολογική σκέψη 16α

(νέα)

ότι το Κοινό Κέντρο Ερευνών, με τα εργαστήρια και τις εγκαταστάσεις του, μπορεί να συνεισφέρει αποτελεσματικά στην επαγγελματική κατάρτιση και κινητικότητα των ερευνητών και ότι προς τρύτο επιβάλλεται να ενθαρρυνθεί, στο σύνολο των κρατών μελών, η συνεργασία μεταξύ εργαστηρίων, επισήμων ερευνητικών ιδρυμάτων και ερευνητικών ιδρυμάτων που ανήκουν στη βιομηχανία 7

Αιτιολογική σκέψη 24α

(νέα)

εκτιμώντας ότι είναι αναγκαίο να δημιουργηθούν μηχανισμοί που να προωθούν την ανάπτυξη της έρευνας στην Κοινότητας προκειμένου να αντιμετωπισθεί η ανταγωνιστικότητα χωρών όπως οι Ηνωμένες Πολιτείες, η Ιαπωνία και οι νέες βιομηχανικές χώρες της Νοτιοανατολικής Ασίας 7

Εικοστή όγδοη αιτιολογική σκέψη

ότι θα πρέπει να διενεργηθεί, σε κατάλληλη στιγμή, ανεξάρτητη αξιολόγηση του τρόπου διαχείρισης και του βαθμού προόδου των θεσμικώς κατοχυρωμένων ερευνητικών δραστηριοτήτων με σκοπό να συγκεντρωθούν όλα τα στοιχεία εκτίμησης που θα είναι απαραίτητα κατά τον καθορισμό των στόχων του πέμπτου προγράμματος-πλαισίου ΕΤΑ 7 ότι, τέλος, όταν περατωθεί το προκείμενο πρόγραμμα, θα πρέπει να διενεργηθεί τελική αξιολόγηση των επιτευχθέντων αποτελεσμάτων έναντι των καθοριζόμενων στην παρούσα απόφαση στόχων 7 ότι τα πορίσματα της εν λόγω αξιολόγησης θα υποβληθούν στο Ευρωπαϊκό Κοινοβούλιο και στο Συμβούλιο στην προοπτική της λήψης αποφάσεων για το πέμπτο πρόγραμμα-πλαίσιο 7

Τριακοστή αιτιολογική σκέψη

ότι στο πλαίσιο των δραστηριοτήτων υποστήριξης που είναι αναγκαίες για την εφαρμογή των υπολοίπων κοινοτικών πολιτικών θα ζητηθεί από την Επιτροπή η συνδρομή, σε ανταγωνιστική βάση, είτε οργανισμών ευρισκόμενων στα κράτη μέλη είτε του ΚΚΕρ, εφόσον τα θέματα που καλύπτονται από τις εν λόγω δραστηριότητες δεν επιβάλλουν την ουδετερότητα των κοινοτικών οργάνων 7

Αιτιολογική σκέψη 30α

(νέα)

ότι, ως εκ τούτου, οι τομείς στους οποίους ενδέχεται να δημιουργηθούν διαφορές μεταξύ δύο κρατών μελών, ήτοι μεταξύ οργανισμών που εδρεύουν σε διαφορετικά κράτη μέλη δεν είναι δυνατόν να σχετίζονται με τις δραστηριότητες αυτές 7

Άρθρο 5 παράγραφος 3

3. Το ανωτέρω αναγραφόμενο ποσό που κρίνεται αναγκαίο για την εκτέλεση του προγράμματος ενδέχεται να αυξηθεί ως αποτέλεσμα της απόφασης που αναφέρεται στο άρθρο 1 παράγραφος 3 της απόφασης . . ./. . ./ΕΚ και σύμφωνα με αυτήν, με βάση κοινή αξιολόγηση/απόφαση του Συμβουλίου και του Ευρωπαϊκού Κοινοβουλίο.

Άρθρο 7 παράγραφος 3

3. Προκειμένου να συμβάλει στη σφαιρική αξιολόγηση των κοινοτικών δραστηριοτήτων που προβλέπονται στο άρθρο 4 παράγραφος 2 της απόφασης για τη θέσπιση του προγράμματος-πλαισίου, η Επιτροπή, αφού ζητήσει τη γνώμη του διοικητικού συμβουλίου, αναθέτει σε ανεξάρτητους εμπειρογνώμονες να αξιολογήσουν, την κατάλληλη στιγμή, τις διεξαγόμενες από το ΚΚΕρ στο πλαίσιο του παρόντος προγράμματος ερευνητικές δραστηριότητες και τη διαχείρισή τους. Τα πορίσματα της εν λόγω αξιολόγησης θα υποβληθούν στο Συμβούλιο και στο Ευρωπαϊκό Κοινοβούλιο.

Άρθρο 10

Η Επιτροπή δύναται να παρέχει επιστημονική και τεχνική υποστήριξη στις κοινοτικές πολιτικές μέσω δραστηριοτήτων που εγγράφονται στο πλαίσιο ανταγωνιστικής προσέγγισης, εφόσον τα θέματα στα οποία παρέχεται η υποστήριξη δεν επιβάλλουν την ουδετερότητα των κοινοτικών οργάνων.

ΠΑΡΑΡΤΗΜΑ I

Επιστημονικοί και τεχνολογικοί στόχοι και περιεχόμενο - Α. θεσμικώς κατοχυρωμένες ερευνητικές δραστηριότητες - Περιβάλλον

Το ΚΚΕρ θα συνδράμει επίσης στο δίκτυο ENRICH, θέτοντας στη διάθεσή του τις επιστημονικές εργασίες με αντικείμενο τις πλανητικές αλλαγές. Το εν λόγω δίκτυο θα πρέπει επίσης να συνεισφέρει στην ανάπτυξη των ενδογενών ερευνητικών δυνατοτήτων των αναπτυσσόμενων χωρών, ιδίως - αλλά όχι αποκλειστικά - στην Αφρική και στη Λεκάνη της Μεσογείου 7 θα πρέπει επίσης να στηρίξει την έρευνα στις χώρες της Κεντρικής και Ανατολικής Ευρώπης. Το ENRICH θα πρέπει να τεθεί σε εφαρμογή από τις ίδιες συνεισφορές του ΚΚΕρ και από τα σχέδια δράσεων επιμερισμένης δαπάνης καθώς και χρησιμοποιώντας άλλους κοινοτικούς μηχανισμούς.

Α. Περιβάλλον

Νέο εδάφιο

- να αναπτύξει μεθόδους που θα συμβάλλουν στον προσδιορισμό ενός συστήματος ανίχνευσης των ναρκών προσωπικού.

Επιστημονικοί και τεχνολογικοί στόχοι και περιεχόμενο - Α. Θεσμικώς κατοχυρωμένες ερευνητικές δραστηριότητες - Γραμμή 11: μη πυρηνικές μορφές ενέργειας

Ιδιαίτερη προσπάθεια θα καταβληθεί σχετικά με τις ανανεώσιμες μορφές ενέργειας 7 θα ενταθεί η προτυποποιητική έρευνα στον τομέα των φωτοβολταϊκών στοιχείων, της ηλιακής θερμικής ενέργειας, της διατήρησης της ενέργειας, της ανάπτυξης υλικών για καθαρές τεχνολογίες, καθώς και για την ενεργειακή ανάλυση συστημάτων και τις διαδικασίες τυποποίησης. Αυτές οι ερευνητικές δραστηριότητες διαμεθοριακού χαρακτήρα θα πρέπει να διευκολύνουν τη διάδοση των εν λόγω τεχνολογιών που πλησιάζουν την ωριμότητα.

Το ΚΚΕρ θα συμβάλει στην ανάπτυξη τεχνολογιών για χρησιμοποίηση της ενέργειας κατά τρόπο καθαρότερο και αποδοτικότερο, και δίνοντας βάρος στις περιβαλλοντικές πτυχές στους εξής τομείς και σε στενή εναρμόνιση με το αντίστοιχο πρόγραμμα δράσεων επιμερισμένης δαπάνης:

Επιστημονικοί και τεχνολογικοί στόχοι και περιεχόμενο - Α. θεσμικώς κατοχυρωμένες ερευνητικές δραστηριότητες - Γραμμή 13: στοχοθετημένη κοινωνικοοικονομική έρευνα

Το ευρωπαϊκό παρατηρητήριο επιστήμης και τεχνολογίας (Oest), θα αποτελέσει υπηρεσία ενημέρωσης του Ευρωπαϊκού Κοινοβουλίου και της Επιτροπής των ΕΚ, καθώς και κάθε ενδιαφερόμενου δημόσιου ή ιδιωτικού οργανισμού, επί της εξελίξεως των επιστημών και τεχνικών και θα εξασφαλίσει την εποπτεία των επιστημονικών εξελίξεων και τεχνολογικών καινοτομιών.

Η εν λόγω υπηρεσία θα συμβάλει στην ανάλυση της κατάστασης στην Κοινότητα και στην Ευρώπη μέσα σε παγκόσμιο πλαίσιο, καθώς και ανάλυση των τεχνολογικών στρατηγικών των οικονομικών παραγόντων (βιομηχανία, δημόσιες αρχές κ.λπ.) και του κοινωνικού τους αντικτύπου. Η ανεξάρτητη συγκριτική αξιολόγηση των προσδοκιών της Κοινότητας από τις νέες επιστημονικές, τεχνολογικές και τεχνικές προόδους θα συνεισφέρει στη λήψη αποφάσεων, είτε αυτές εμπίπτουν στην ασμοδιότητα της Κοινότητας, είτε στην αρμοδιότητα δημόσιας αρχής ή επιχείρησης.

Επιστημονικοί και τεχνολογικοί στόχοι και περιεχόμενο Β. θεσμικώς κατοχυρωμένες δραστηριότητες παροχής επιστημονικής και τεχνικής υποστήριξης Περιβάλλον, πρώτη περίπτωση

Εργασίες με αντικείμενο την ποιότητα του αέρα, επιτελούμενες από το κεντρικό εργαστήριο για την ατμοσφαιρική ρύπανση (ERLAP), με προορισμό την παροχή των επιστημονικών βάσεων και της επιστημονικής και τεχνικής υποστήριξης για την προετοιμασία και εφαρμογή κοινοτικών οδηγιών σχετικά με την ποιότητα του αέρα. Ιδιαίτερη προτεραιότητα έχει η επεξεργασία διαδικασιών εναρμόνισης με στόχο την εξασφάλιση της απόλυτης λογικής συνέπειας των πληροφοριών που προέρχονται από τα διάφορα κράτη μέλη. Οι διαδικασίες αυτές θα πρέπει να επιτρέψουν την πολύ αποτελεσματικότερη εφαρμογή της οδηγίας-πλαισίου σχετικά με την ποιότητα του ατμοσφαιρικού αέρα και να διευκολύνουν την κατανόηση του αντικτύπου των προτύπων σχετικά με την ποιότητα του αέρα στους τομείς των μεταφορών, της ενέργειας, της βιομηχανίας και του αστικού περιβάλλοντος. Σε πρώτη φάση, ιδιαίτερη προσοχή θα αποδοθεί στους δύο τελευταίους τομείς. Η εφαρμογή κοινοτικών οδηγιών με αντικείμενο τη ραδιενέργεια στο περιβάλλον, κυρίως των οδηγιών που αφορούν τις ανταλλαγές πληροφοριών μεταξύ των κρατών μελών σε κανονικές συνθήκες ή περίπτωση ατυχήματος, απαιτεί επιστημονική και τεχνική στήριξη στενώς συνεδεμένη με τις ανωτέρω εργασίες.

Επιστημονικοί και τεχνολογικοί στόχοι και περιεχόμενο Β. θεσμικώς καταχυρωμένες δραστηριότητες παροχής επιστημονικής και τεχνικής υποστήριξης Περιβάλλον, τρίτη περίπτωση

Τη συνέχιση, στο ίδιο επίσης πλαίσιο, εργασιών του ευρωπαϊκού κέντρου για την επικύρωση εναλλακτικών μεθόδων (ECVAM), το οποίο περιγράφεται στην ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο (SEC(91) 1794 του Οκτωβρίου 1991). Στόχο του ECVAM αποτελεί ο συντονισμός των προσπαθειών για την επικύρωση και αποδοχή των καλούμενων εναλλακτικών μεθόδων που μπορεί να περιστείλουν ή και να εξαλείψουν τελείως τα εκτελούμενα σε ζώα εργαστηριακά πειράματα. Για το σκοπό αυτό, αναπτύχθηκε με επιτυχία, χάρη στην αμεροληψία του ΚΚΕρ, διάλογος μεταξύ του κοινοτικού νομοθέτη, των επιχειρήσεων, των επιστημόνων, των καταναλωτών και των οργανισμών προστασίας των ζώων. Η ενίσχυση ενός τέτοιου διαλόγου είναι απαραίτητη προκειμένου η Κοινότητα να μπορέσει να επιτύχει το στόχο που έχει τεθεί στο πέμπτο πρόγραμμα δράσης για το περιβάλλον, δηλαδή τη μείωση κατά 50 % τουλάχιστον του αριθμού των σπονδυλωτών ζώων που χρησιμοποιούνται σε πειράματα.

ΠΑΡΑΡΤΗΜΑ IV

Επιστημονικοί και τεχνολογικοί στόχοι και περιεχόμενο των ανταγωνιστικών δραστηριοτήτων παροχής υποστήριξης Γεωργία, δεύτερη περίπτωση

- σε σειρές δοκιμών για τον έλεγχο της ποιότητας των τροφίμων.

Επιστημονικοί και τεχνολογικοί στόχοι και περιεχόμενο Γεωργία, τέταρτη περίπτωση

Διαγράφεται

ΠΑΡΑΡΤΗΜΑ VI

Λεπτομέρειες υλοποίησης των ανταγωνιστικών δραστηριοτήτων παροχής υποστήριξης, δεύτερη παράγραφος

Ενώ, βεβαίως θα διασφαλιστεί η ανώτατη δυνατή ευελιξία, η Επιτροπή θα καθορίσει, συναρτήσει των οικείων τομέων δραστηριότητας, τις ευθύνες, ιδίως όσον αφορά τη χορήγηση των προβλεπόμενων για τις εν λόγω δραστηριότητες χρηματοδοτικών πόρων. Η χορήγηση των πόρων θα διενεργηθεί σε ανταγωνιστικό πλαίσιο. Η Επιτροπή θα μεριμνήσει ώστε οι εν λόγω δραστηριότητες να μη δώσουν σε καμία περίπτωση σε ένα κράτος μέλος ή σε εθνικό οργανισμό τη δυνατότητα να επηρεάσει τη λήψη αποφάσεων μέσω των πορισμάτων των μελετών που θα του έχουν ανατεθεί.